מה לך ילדה

מה לך ילדה הוא פזמון שכתב והלחין משה נגר וידוע בביצועו של זוהר ארגוב.

רקע
את השיר כתב משה נגר לבתו, בעקבות גירושיו.

נגר עצמו הקליט את השיר, וגרסתו הוצגה ברשימת המועמדים למצעדי הפזמונים השבועיים של גלי צה"ל ושל רשת ג' באפריל–מאי 1978, מבלי שהצליחה להיכנס למצעדים עצמם. ב־1979 הקליט את השיר יחזקאל מטרי עבור האלבום "אהבת תימן". השיר בביצועו של מטרי לא זכה לפרסום רב. השיר הוצע לשימי תבורי אשר סרב, והפנה את נגר אל זוהר ארגוב. ארגוב הקליט את השיר בעיבוד של יגאל חרד עבור אלבום הבכורה שלו "אלינור", שכלל כולו גרסאות כיסוי.
השיר משמש כשיר עידוד אצל אוהדי מכבי תל אביב.

קישורים חיצוניים

הערות שוליים

שירי 1979
שירים בעברית
שירי זוהר ארגוב
סינגלים בהוצאת האחים ראובני